CELEX: 62019CN0746
Language: mt
Date: 2019-10-14 00:00:00
Title: Kawża C-746/19: Talba għal deċiżjoni preliminari mressqa mill-Juzgado de lo Contencioso-Administrativo no 17 de Barcelona (Spanja) fl-14 ta’ Ottubru 2019 – UD vs Subdelegación del Gobierno en Barcelona

20.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 19/12
            
         
      Talba għal deċiżjoni preliminari mressqa mill-Juzgado de lo Contencioso-Administrativo no 17 de Barcelona (Spanja) fl-14 ta’ Ottubru 2019 –
      UD vs Subdelegación del Gobierno en Barcelona
      (Kawża C-746/19)
      (2020/C 19/16)
      Lingwa tal-kawża: l-Ispanjol
      
         Qorti tar-rinviju
      
      Juzgado de lo Contencioso-Administrativo no 17 de de Barcelona
      
         Partijiet fil-kawża prinċipali
      
      
         Rikorrent: UD
      
         Konvenuta: Subdelegación del Gobierno en Barcelona
      
         Domandi preliminari
      
      
                  1)
               
               
                  L-Istat Spanjol ittraspona b’mod korrett id-Direttiva 2008/115 (1) fid-dritt nazzjonali tiegħu (il-Liġi Organika 4/2000 kif emendata permezz tal-Liġi Organika 2/2009), sa fejn żamm il-multa bħala soluzzjoni prinċipali għar-residenza irregolari [ta’ barrani] u billi rriżerva t-tneħħija biss għal każijiet aggravati?
               
            
                  2)
               
               
                  Skont il-prinċipju ta’ interpretazzjoni konformi, l-Istat Spanjol jista’ jeżiġi l-applikazzjoni diretta tad-Direttiva 2008/115, anki jekk dan imur kontra d-dispożizzjonijiet tad-dritt nazzjonali tiegħu u jekk dan jaggrava s-sitwazzjoni tal-barrani?
               
            
                  3)
               
               
                  L-Artikoli 55(1) u 57(1) tal-Liġi Organika 4/2000 jippermettu interpretazzjoni konformi mad-Direttiva 2008/115 sakemm dispożizzjoni li tipprevedi li l-multa hija s-sanzjoni prinċipali fil-każ ta’ residenza irregolari tibqa’ fis-seħħ fid-dritt Spanjol, jew, għall-kuntrarju, tali interpretazzjoni konformi twassal għal interpretazzjoni contra legem ta’ dan id-dritt nazzjonali?
               
            
                  4)
               
               
                  Il-qorti nazzjonali għandha tkompli tapplika l-multa bħala sanzjoni prinċipali u t-tneħħija f’każijiet aggravati jew, bil-kontra, hija għandha b’mod inevitabbli tapplika s-sanzjoni ta’ tneħħija fil-każijiet kollha, bl-eċċezzjoni ta’ dawk esklużi b’mod espliċitu mid-Direttiva 2008/115?
               
            
         (1)  Direttiva 2008/115/KE tal-Parlament Ewropew u tal-Kunsill tas-16 ta’ Diċembru 2008 dwar standards u proċeduri komuni fl-Istati Membri għar-ritorn ta’ ċittadini ta’ pajjiżi terzi li jkunu qegħdin fil-pajjiż illegalment (ĠU 2008, L 348, p. 98).